Junqueras se suma a la pressió a Puigdemont
El vicepresident de la Generalitat es mostra "totalment d'acord" amb Maragall que "és l'hora d'assumir el risc de la llibertat"
Dijous, 12/10/2017 | Actualitzat el 13/10/2017 a les 15:17 CEST
El vicepresident de la Generalitat, Oriol Junqueras, s'ha sumat a la pressió sobre Puigdemont. En una resposta a un tuit previ d'Ernest Maragall, Junqueras s'ha declarat "totalment d'acord" amb la idea de l'exconseller socialista que "és l'hora d'assumir el risc de la llibertat".
Maragall, que va abandonar el PSC el 2012, s'expressava així en un tuit (adreçat també al mateix Puigdemont) després de referir-se als violents aldarulls del 12 d'Octubre a davant del cafè Zurich al centre de Barcelona: "Ahir al Congrés, avui a la plaça de Catalunya, el mateix missatge: rendició o repressió".
— Oriol Junqueras (@junqueras) 12 d'octubre de 2017
Des de dimarts, en què va comparèixer el president davant el Parlament, el líder d'ERC havia mantingut una postura de silenci sobre la suspensió de la DUI com a oferta de diàleg llançada per Puigdemont. El seu tuit d'aquest dijous coincideix amb la pressió decidida pel secretariat nacional de l'ANC i se suma a la que exerceix des del primer moment la CUP.
Puigdemont reuneix JxSí i la CUP a Palau per consensuar la resposta a Rajoy
L'ANC insta Puigdemont a aixecar la suspensió de la declaració d'independència
Temes: Declaració unilateral d'independència (DUI) Govern Carles Puigdemont Independència de Catalunya Oriol Junqueras